શ્રીલંકામાં રમાયેલી આ ટેસ્ટ શ્રેણીની પહેલી મેચમાં ભારતે પ્રથમ ઇનિંગ્સમાં ૧૯૨ રનની સરસાઈ હાંસલ કર્યા બાદ મેચ ગુમાવી દીધી હતી. બીજી ઇનિંગ્સમાં ૧૭૬ રનના લક્ષ્યનો પીછો કરતાં ટીમ ઇન્ડિયાએ શ્રીલંકાના ડાબોડી સ્પિનર રંગના હેરાથ સામે ઘૂંટણ ટેકવી દીધા હતા. હેરાથે ૪૮ રન આપીને સાત વિકેટ ઝડપી અને ટીમ ઇન્ડિયા ફક્ત ૧૧૨ રનમાં ઓલઆઉટ થઈ ગઈ. આ રીતે ભારતને પહેલી જ ટેસ્ટમાં પરાજયનો સામનો કરવો પડ્યો. એ શ્રેણીની બાકીની બે મેચમાં ભારતીય ટીમે શાનદાર વાપસી કરીને કોલંબો ટેસ્ટમાં શ્રીલંકાને ૨૭૮ રને હરાવીને શ્રેણી ૧-૧થી બરોબર કરી અને પછી ફાસ્ટ બોલર્સને અનુકૂળ એસએસીની પીચ પર પૂજારાના શાનદાર ૧૪૫ રનની મદદથી ૧૧૭ રને ટેસ્ટની સાથે શ્રેણી ૨-૧થી પોતાના નામે કરી લીધી હતી.